alexandrainst/scandi-wiki huggingface dataset:
Forbordsfjelltunnelen

Forbordsfjelltunnelen er en fremtidig tunnel gjennom Forbordsfjellet i Trøndelag. Tunnelen vil bli ca. 6,1 km lang og vil gå på E6 fra Holan i Skatval til Langsteindalen.

De første planene sa at tunnelen ville bli cirka 7,8 km lang – og gå helt til Åsen. I stedet blir det to tunneler med vei i dagen i Langsteindalen.

Byggestart var 23. februar 2022, og tunnelen skal etter planen være ferdigstilt i 2027. Traseen vil bli lagt utenom det ulykkesbelastede Langsteinområdet, uten muligheter for omkjøring, og vil resultere i en halvering av kjøretid på strekningen Åsen–Stjørdal. Tunnelen vil bestå av fire kjørefelt fordelt på to løp, og hastigheten vil bli satt til 110 km/t.

Utbygger er Nye Veier AS.

Politisk vedtak 
Tunnelen ble vedtatt bygget av Stortinget våren 2018 som en del av utbyggingen av E6 på strekningen Ranheim–Åsen i kommunene Trondheim, Malvik, Stjørdal og Levanger i Trøndelag. Vedtaket ble fattet med 90 mot ni stemmer; Sosialistisk Venstreparti, Miljøpartiet De Grønne og Rødt stemte imot.

Referanser

Eksterne lenker 
 Prosjektside: E6 Trøndelag (Nye Veier AS)

Planlagte veiprosjekt i Norge
Tunneler på E6 (Norge)
Veitunneler i Trøndelag
Veier i Stjørdal
Veier i Levanger
Skatval
Nasjonal kompetansetjeneste for hodepine

Nasjonal kompetansetjeneste for hodepine (NKH) er en nasjonal tjeneste som staten har lagt til Nevroklinikken (Nevro øst) ved St. Olavs hospital i Trondheim. Sykehuset er universitetssykehus og inngår i Norges teknisk-naturvitenskapelige universitet (NTNU).

NKH skal bygge opp og spre kompetanse om utredning og behandling av ulike former for hodepine. Målgruppen er helsepersonell i spesialist- og primærhelsetjenesten, pasienter og befolkningen generelt. Tjenesten driver forskning og deltar i forskningsnettverk. Tjenesten skal bidra til implementering av kunnskapsbasert praksis og at det etableres standardiserte forløp for utredning og behandling av hodepine. Tjenesten har som mål å bygge opp kompetanse i alle helseregioner slik at det etableres faglige nettverk som på sikt kan overta og videreføre dette arbeidet lokalt.

NKH foretar en årlig oppdatering av sidene om hodepine i NevroNEL, som benyttes av nevrologer og primærleger fra hele landet. NevroNEL inneholder informasjon om de ulike hodepinetypene.

Nasjonalt kvalitetsregister for alvorlige primære hodepiner 
Nasjonalt kvalitetsregister for alvorlige primære hodepiner er et register som skal gi pasienter med alvorlige primære hodepiner (TACs) likeverdig tilgang til behandling, samt å sikre kvaliteten av diagnostikk, behandling og oppfølging og legge til rette for forskning. Personer som kommer med i dette må gi skriftlig samtykke til det og ha kontakt med en nevrologisk avdeling eller privatpraktiserende nevrolog, ha en sikker diagnose satt av en nevrolog, og være over 18 år gammel.

Bare pasienter som har fått stilt diagnosen ved en nevrologisk avdeling på et sykehus eller av en kvalifisert praktiserende nevrolog, kan bli inkludert i registeret, forutsatt at man er over 18 år gammel og gir sitt skriftlige samtykke til det.

Se også 
 International Headache Society
 International Classification of Headache Disorders
 Norsk senter for hodepineforskning
 Hodepine Norge
 Hodepinedagbok

Referanser

Kilder 
 Nasjonal kompetansetjeneste for hodepine

Eksterne lenker 
 Nasjonal kompetansetjeneste for hodepine

Hodepine
Nevrologi
Forskning i Norge
Nadine Keßler

Nadine Keßler (født 4. april 1988) er en tysk tidligere fotballspiller, som spilte offensiv midtbane i Bundesligaklubbene ,  og , samt på det tyske landslaget hvor hun fikk 29 landskamper og scoret 10 mål.

I 2014 vant hun UEFA-prisen for årets kvinnelige spiller i Europa.

I januar året etter UEFA-prisen ble hun tildelt FIFA-prisen for FIFA World Player of the Year med 17,52% av stemmene, foran Marta (14,16%) og Abby Wambach (13,33%).

Referanser

Eksterne lenker 
 

Tyske fotballspillere
Europamestere i fotball
Spillere i EM i fotball for kvinner 2013
Personer fra Landkreis Kaiserslautern
Martina Müller

Martina Müller (født 18. april 1980) er en tysk tidligere fotballspiller, som spilte spiss i Bundesligaklubbene ,  og , samt på det tyske landslaget hvor hun fikk 101 landskamper og scoret 37 mål.

Müller var i 2014 nominert til UEFA-prisen for årets kvinnelige spiller i Europa, men kom på 2.-plass bak klubb- og landslagsvenninne Nadine Keßler.

Referanser

Eksterne lenker 
 

Tyske fotballspillere
Europamestere i fotball
Verdensmestere i fotball
Olympiske bronsemedaljevinnere for Tyskland
Medaljevinnere under Sommer-OL 2004
Deltakere for Tyskland under Sommer-OL 2004
Fotballspillere under Sommer-OL 2004
Spillere under EM i fotball for kvinner 2001
Spillere i VM i fotball for kvinner 2003
Spillere i VM i fotball for kvinner 2007
Spillere under EM i fotball for kvinner 2009
Spillere i VM i fotball for kvinner 2011
Personer fra Kassel
Olympiske medaljevinnere i fotball
Den røde bokstav

Den røde bokstav, (engelsk The Scarlet Letter) er en roman av den amerikanske forfatteren Nathaniel Hawthorne. Det er en skildring fra det puritanske New England på 1600-tallet hvor en kvinne må gjennomgå straff for utenomekteskapelig samkvem med en annen mann.

Filmatisering
Boken ble filmatisert av MGM i 1926 av Victor Sjöström med Lillian Gish i hovedrollen som Hester Prynne.

Handling 
I Boston, Massachusetts, samles en stor folkemengde for å være vitne til straffen til Hester Prynne, en ung kvinne som har født en baby med ukjent far. Dommen hennes krevde at hun måtte stå i gapestokk i tre timer, og utsatt for offentlig ydmykelse. Når de krever at Hester skal navngi hvem som er den biologiske faren til barnet hennes, nekter hun. Når Hester ser ut over folkemengden, legger hun merke til en liten, misdannet mann og kjenner ham igjen som sin ektemann, som tidligere ble antatt å være tapt på sjøen. Når mannen ser Hesters skam, spør han en person i mengden om Hester, og han blir fortalt historien om konas utroskap. Han utbryter sint at barnets far, partneren i denne utroskapen, også skal straffes og sverger å finne mannen. Han velger seg et nytt alias, Roger Chillingworth.

Pastor John Wilson og Arthur Dimmesdale ved Hesters kirke stiller spørsmål til henne, men hun nekter å navngi kjæresten sin. Etter at hun kommer tilbake til fengsel, bringer fangevokteren inn Roger Chillingworth, som nå har funnet seg arbeid som doktor, for å berolige Hester og barnet hennes. Han krever å vite hvem kjæresten hennes var. Men Hester nekter å røpe dette. Han sier at han uansett kommer til finne ut av det, og tvinger henne til å skjule at han er ektemannen hennes. Etter at hun ble løslatt fra fengsel, bosetter Hester seg i en hytte i utkanten av byen og tjener et lite levebrød med håndarbeid. Hun lever et stille, dystert liv sammen med sin datter Pearl, og utfører veldedighet for fattige.

I oppveksten har ikke Pearl noen andre lekekamerater eller nære venner, bortsett fra moren sin. Når Pearl blir eldre begynner hennes oppførsel å starte rykter, og ikke overraskende foreslår enkelte kirke-medlemmer at Pearl burde fjernes fra Hester. Hester får med seg ryktene om at hun risikerer å miste Pearl, og hun snakker med guvernør Bellingham - sammen med statsrådene Wilson og Dimmesdale. Hester appellerer til Dimmesdale i desperasjon, og ministeren overtaler guvernøren til å foreløpig la Pearl forbli i Hesters omsorg. Samtidig begynner Chillingworth å mistenke at Dimmesdale kan være Pearl's biologiske far.

Referanser 

Romaner fra USA
Bøker fra 1850
Varen (øy)

Varen er ei lita øy i Topdalsfjorden i Kristiansand kommune.  Øya er landfast med Vige i vest med flere bruer og de større Varoddbruene som fører E18 over fjorden øst for Varen. Nord på Varen finnes både hytter og boliger. Deler av den kommunale båthavna i Narviga befinner seg på Varen.

Varodden 
Varodden er odden lengst øst.  Sør for E-18 ligger et tidligere fergeleie. Nord for E18 ligger tidligere Varodden minestasjon.  Minestasjonen ble opprettet fordi Topdalsfjorden ga god dekning for den norske flåten. Med utgangspunkt i minestasjonen på Varodden skulle innløpet til fjorden stenges ved behov.  En teglsteinsbygning ble solgt til private, med bevaringsklausul.

Kilder 

Øyer i Kristiansand
Europavei 18
Kvinnekollektivet Arken

Kvinnekollektivet Arken er en privat norsk stiftelse grunnlagt i 1987, som tilbyr et bo- og behandlingstilbud til voksne, rusavhengige kvinner. Målgruppen er kvinner med langvarig rusmisbruk hvor konsekvensene har blitt alvorlige (sosialt, fysisk, psykisk, etisk/moralsk). Kvinnene har ofte tilleggsproblemer knyttet til seksuelle overgrep, vold og relasjonsskader.

Arken sin hovedmetode er gruppeterapi og behandlingslengden er 6–9 måneder. Programmet bygger på Anonyme Alkoholikeres (AAs) 12-trinnsprogram og inneholder daglig gruppeterapi, forelesninger, individuelle oppgaver, behandlingsplaner og individualsamtaler, samt ukentlig billedterapi og fysioterapi/trening. 

Arken har valgt å være en institusjon kun for kvinner. Institusjonens egen erfaring er at kjønnsspesifikk behandling gir de rammene målgruppen trenger for å gjennomføre behandlingen. Tidligere klienter har beskrevet kvinnekollektivet som et «fristed».

Referanser

Eksterne lenker 
 

Rusomsorg
Norske stiftelser
Etableringer i 1987
Novhorod-Siverskyj

Novhorod-Siverskyj (ukrainsk: Новгород-Сіверський; russisk: Новгород-Северский, Novgorod-Severskij) er en by i Tsjernihiv oblast i Ukraina. Folkemengden var på 13 911 innbyggere i begynnelsen av 2012. Byen ligger ved elven  Desna, omkring 200 kilometer fra hovedstaden Kiev og 45 km sør for den russiske grense.

Referanser

Eksterne lenker 
 

Byer i Tsjernihiv oblast
Procrustes

Carabus (Procrustes) er en underslekt av billene i delgruppen (underfamilien) jordløpere (Carabinae) i familiegruppen løpebiller. Proceus spiser hovedsakelig landlevende snegler og de voksne (imago) kan leve flere år.

Utseende 
Store og tunge (opptil 40 millimeter), gjerne mattsvarte løpebiller. Artene er blant de største representantene for denne familien.

Systematisk inndeling 

Systematikken følger Carabidae of the World.

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie jordløpere Latreille, 1802 Carabinae Latreille, 1802
 stammen Carabini Latreille, 1802
 slekten Carabus Linnaeus, 1758
 Underslekten Procrustes Bonelli, 1809
 Carabus (Procrustes) acuticollis
 Carabus (Procrustes) anatolicus Chaudoir, 1857 - i Europa
 Carabus (Procrustes) azari 
 Carabus (Procrustes) banaticus 
 Carabus (Procrustes) banonii Dejean, 1829 - i Europa
 Carabus (Procrustes) bernhauerorum
 Carabus (Procrustes) bourgoini
 Carabus (Procrustes) carmelita
 Carabus (Procrustes) cerisyi 
 Carabus (Procrustes) chevrolati Cristoforis & Jan, 1837 - Georgia og Tyrkia
 Carabus (Procrustes) clypeatus Adams, 1817
 Lærløper, Carabus (Procrustes) coriaceus Linnaeus, 1758 - eneste art i Nord-Europa
 Carabus (Procrustes) dani 
 Carabus (Procrustes) excavatus 
 Carabus (Procrustes) florinensis
 Carabus (Procrustes) foudrasi 
 Carabus (Procrustes) foveolatior 
 Carabus (Procrustes) furax 
 Carabus (Procrustes) grososae 
 Carabus (Procrustes) halfeticus 
 Carabus (Procrustes) hopffgarteni 
 Carabus (Procrustes) hureishanus 
 Carabus (Procrustes) hybridus 
 Carabus (Procrustes) impressulus
 Carabus (Procrustes) impressus Klug, 1832
 Carabus (Procrustes) inflatior 
 Carabus (Procrustes) internatus
 Carabus (Procrustes) joniensis 
 Carabus (Procrustes) jordanicus
 Carabus (Procrustes) kindermanni 
 Carabus (Procrustes) korbi 
 Carabus (Procrustes) kurnakovi
 Carabus (Procrustes) labruleriei 
 Carabus (Procrustes) luctuosior 
 Carabus (Procrustes) lycicus 
 Carabus (Procrustes) mediterraneus 
 Carabus (Procrustes) mehmeti 
 Carabus (Procrustes) mopsucrenae 
 Carabus (Procrustes) morawitzi 
 Carabus (Procrustes) mulsantianus Morawitz, 1886
 Carabus (Procrustes) negevensis 
 Carabus (Procrustes) payafa White, 1845
 Carabus (Procrustes) palmyrus 
 Carabus (Procrustes) piochardi Géhin, 1883
 Carabus (Procrustes) praestigiator 
 Carabus (Procrustes) ressli 
 Carabus (Procrustes) rugifer Kraatz, 1877
 Carabus (Procrustes) simulacrum 
 Carabus (Procrustes) talyschensis Ménétries, 1832
 Carabus (Procrustes) thirkii 
 Carabus (Procrustes) vanensis

Referanser

Eksterne lenker 
 
 Bilder av Carabus coriaceus
 Oversikt over noen av artene 

Jordløpere
Gatens adel

Gatens adel (originaltittel: The Lady) er en amerikansk stumfilm fra 1925 regissert av Frank Borzage med Norma Talmadge og Wallace MacDonald i hovedrollene.
 
Filmen ble vurdert for norsk sensur 15.04.1924.

Medvirkende
Norma Talmadge - Polly Pearl
Brandon Hurst - St. Aubyns Sr
Wallace MacDonald - Leonard St. Aubyns
Paulette Duval - Madame Adrienne Catellier
Emily Fitzroy - Madame Blanche

Referanser

Eksterne lenker 
 

Dramafilmer fra USA
Stumfilmer fra USA
Filmer fra 1925
Sort-hvitt-filmer
1. FC Heidenheim

1. Fussballclub Heidenheim 1846 e. V., vanligvis 1. FC Heidenheim, er en tysk fotballklubb fra Heidenheim i Baden-Württemberg, etablert i 2007 ved at fotballavdelingen til Heidenheimer Sportbund 1846 etablerte seg som egen klubb. Laget spiller i 2018–19-sesongen i 2. Bundesliga.

Høydepunkter 

 1952: VfL Heidenheim rykker opp til 2. amatørliga
 1955: VfL rykker opp til 1. amatørliga (høyeste amatørdivisjon)
 1961: TSB Heidenheim rykker opp til 2. amatørliga
 1965: VfL Heidenheim vinner Württemberg-pokalen
 1975: TSB Heidenheim og VfL Heidenheim slås sammen til Heidenheimer Sportbund.
 1978: SB Heidenheim kvalifisert for nystiftede Oberliga Baden-Württemberg
 1991: mester Landesliga Württemberg – rykker opp til Verbandsliga Württemberg
 1998: mester Landesliga Württemberg – rykker opp til Verbandsliga Württemberg
 2004: opprykk til Oberliga Baden-Württemberg
 2008: opprykk til Regionalliga Süd
 2008: vinner Württemberg-pokalen, og dermed kvalifisert til 1. runde i DFB-Pokal 2008/09 mot VfL Wolfsburg
 2009: mester Regionalliga Süd og opprykk til 3. Liga
 2011: vinner Württemberg-pokalen, og dermed kvalifisert til 1. runde i DFB-Pokal 2011/12 mot Werder Bremen
 2012: vinner Württemberg-pokalen og dessuten kvalifisert for DFB-Pokal gjennom 4.-plass i 3. Liga
 2013: vinner Württemberg-pokalen, og dermed kvalifisert til 1. runde i DFB-Pokal 2013/14, mot TSV 1860 München
 2014: mester 3. Liga – opprykk til 2. Bundesliga
 2014: vinner Württemberg-pokalen mot Stuttgarter Kickers og blir første klubb som for fjerde gang på rad vinner denne
 2016: kvartfinale i DFB-cupen 2015/16

Plasseringer

Referanser

Litteratur

Eksterne lenker 
 

Sport i Baden-Württemberg
Heidenheim
Heidenheim
Ulf Valde Jensen

Ulf Valde Jensen (født 27. april 1945 på Lillehammer) er en norsk grafiker, maler og billedkunstner. Valde Jensen debuterte på Høstutstillingen i 1969 med to små malerier. Kort tid etter viste han malerier og grafikk i Hammerlunds Kunsthandel. Utstillingen førte til at privatsamleren Rolf E. Stenersen, Nasjonalgalleriet og Norsk Kulturråd kjøpte verk.

Faren, Sverre Jensen, var interiørarkitekt og tilknyttet møbelproduksjon, moren Olga Valde var opprinnelig fra Sunnmøre. Familien flyttet tidlig til Oslo, først til Maridalsveien i 1946. Året etter til Vestre Holmen ved Gressbanen. I ungdomsårene flyttet familien til Frogner hvor Valde-Jensen søkte seg inn på engelsklinjen ved Nissen Gymnas. Valde-Jensen oppsøkte kunstmiljøet i Oslo, blant annet Kunstnernes Hus og Club 7 ble faste oppholdssteder. Her ble han kjent med kunstnere som Bjørn Ransve og Odd Nerdrum. Hos Galleri Haaken fikk Valde-Jensen innblikk i samtidskunsten og møtte blant annet Johs. Rian som senere velvillig vurderte Valde-Jensens tidlige arbeider. Valde-Jensen søkte seg inn på Konstfack i Stockholm og kom i 1965 inn som hospitant, her stiftet han bekjentskap med den svenske maleren Torsten Andersson. Andersson var professor ved Stockhoms Konsthögskola og ga Valde-Jensen verdifulle impulser. Deretter dro Valde-Jensen til Paris. 21 år gammel kom han inn ved malerklassen på École Nationale Supérieure des Beaux Arts.

Grafikeren 
Det var professor Roger Chastel som anbefalte opptak av Ulf Valde Jensen på École Nationale Supérieure des Beaux Arts. Det var også Chastel som underveis i studiet spurte Valde-Jensen om han hadde forsøkt seg på grafikk, dette vekket Valde Jensens nysgjerrighet. Han begynte å orientere seg og ble kjent med flere som studerte hos den engelske grafikeren Stanley William Hayter. Hayter grunnla trykkeriet, det legendariske Atelier 17 i Paris i 1927. Han var sterkt preget  av den surrealistiske bevegelsen og arbeidet tett med Joan Miró, Max Ernst og Pierre Alechinsky. Under andre verdenskrig flyttet Hayter Atelier 17 til New York, han returnerte med Atelier 17 først til Paris så sent som i 1950. I 1966 fikk Valde Jensen innpass hos Hayter. Her møtte han et internasjonalt miljø, og Valde-Jensen fikk en innføring i ulike grafiske teknikker. Hayters teknikk var sterkt forbundet med hans eget uttrykk. De studentene som utforsket og tøyde teknikken opplevde det begrensende. Valde Jensen beveget seg mot en mer kalkulert oppbygging og presis "tegnerisk" stil som Gunnar Sørensen beskriver i sin bok om Ulf Valde Jensen. Begrensningene ledet Valde Jensen på søken etter et annet alternativ, det var hos Johnny Friedlander Valde-Jensen fant sin forløsning som grafiker.

Referanser

 
Norske malere
Norske grafikere
Personer fra Lillehammer kommune
Artikler opprettet med artikkelveiviseren
Hima Das

Hima Das (assamesisk: হিমা দাস, født 9. januar 2000) er en indisk friidrettsutøver som konkurrerer i sprintløp. Hun vant 400 meter under U20-VM i friidrett 2018, og fikk sølv på samme distanse under Asialekene 2018 med ny nasjonal rekord på 50,79 sekunder. Hun ble indisk mester på 200 og 400 meter i 2018.

Bakgrunn 
Das ble født i landbyen Kandhulimari, nær byen Dhing i Nagaon distrikt i delstaten Assam. Hennes foreldre dyrket ris, og hun er yngst av fem søsken. På high school spilte hun fotball, men fordi det satset lite på kvinnefotball i India anbefalte en lærer henne å bytte til friidrett. Hennes første trener var Nipon Das i starten, men etter råd fra ham flyttet hun til Guwahati for å trene under bedre forhold der.

Idrettskarriere

Sesongen 2017 
Das deltok i U18-asiamesterskapet i friidrett 2017, der hun kom på sjuendeplass på 200 meter. Hun deltok i U18-VM i friidrett 2017 i Nairobi, og kom der på femteplass på 200 meter. I det åpne indiske mesterskapet i friidrett 2017 vant hun 200 meter, med ny personlig rekord på 24,26 sekunder, og ble med det nasjonal mester på 200 meter.

Sesongen 2018 
Hun vant 200 meter i det indiske kvalifiseringsstevnet for Asialekene (Asian Games Pre-Tournament), og fikk også gull på 4 x 400 meter stafett. Hun vant 100 meter under Indian Grand Prix i februar, og i Federation Cup vant hun både 200 og 400 meter. Etter dette ble hun tatt ut til å delta i Samveldelekene 2018 i Australia, der hun kom på sjetteplass på 400 meter og sjuendeplass på 4 x 400 meter stafett. 

I juni deltok hun i National Inter-State Championships, som teller som nasjonalt mesterskap i India, og vant der 200 og 400 meter. Hun deltok i U20-VM i friidrett 2018, og vant der 400 meter, og India kom på fjerdeplass på 4 x 400 meter stafett. I Asialekene 2018 satte hun ny indisk rekord på 400 meter i innledningsheatet, med 51,00 sekunder, og hun forbedret denne rekorden til 50,79 sekunder i finalen, der hun kom på andreplass bak Salwa Eid Naser fra Bahrain. Hun deltok også på 200 meter, men ble der diskvalifisert i semifinalen for tyvstart. India vant 4 x 400 meter under Asialekene, med Das på laget, og hun deltok også på Indias lag som fikk sølv på 4 x 400 meter stafett mix.

Referanser

Eksterne lenker 
 
  Profil hos det indiske friidrettsforbundet
  Profil hos Samveldelekene 2018
  Profil hos Asialekene 2018

Personer fra Nagaon District i Assam
Indiske sprintere
Indiske mestere i friidrett
Juniorverdensmestere i friidrett
Deltakere for India under Samveldelekene 2022
Friidrettsutøvere under Samveldelekene 2022
Matteo Guendouzi

Mattéo Guendouzi Olié (født 14. april 1999) er en fransk fotballspiller som spiller for Olympique de Marseille.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Franske fotballspillere
Spillere i Fotball-VM 2022
Fotballspillere for FC Lorient
Fotballspillere for Arsenal FC
Fotballspillere for Hertha BSC Berlin
Fotballspillere for Olympique de Marseille
Fødsler i 1999
personer fra Poissy
Callum Hudson-Odoi

Callum James Hudson-Odoi (født 7. november 2000) er en engelsk fotballspiller som spiller for den tyske klubben Bayer Leverkusen, på lån fra Chelsea FC.

Meritter 
Chelsea FC
 UEFA Super Cup (1): 2021

Referanser

Eksterne lenker 
 

Engelske fotballspillere
Fotballspillere for Chelsea FC
Fotballspillere for TSV Bayer 04 Leverkusen
Fødsler i 2000
Straight Outta Compton

Straight Outta Compton er hiphopgruppen N.W.As debutalbum, som ble utgitt 8. august 1988 under gruppemedlemmet Eazy-Es plateselskap Ruthless Records. Albumet ble produsert av Dr. Dre og DJ Yella. Albumet betraktes som banebrytende for gangstarrap-en, med sine voldsomme tekster og konfronterende rapstil. Albumet ble det siste Ice Cube spilte inn med N.W.A, etter at han forlot gruppen i 1989 på grunn av finansielle uenigheter med manageren Jerry Heller. Albumet ansees til å være et av de mest innflytelsesrike hiphopalbumene gjennom tidene.

Straight Outta Compton endret hiphopen med sine skildringer rundt gangsterlivet på 1980-tallet. Grunnet dette opplevde albumet en sterk drivkraft i salgstallene. Albumet ble re-lansert 24. september 2002, med fire nye bonusspor. En utvidet versjon av albumet ble utgitt 4. desember 2007, som feiret 20-årsjubileet med andre rappere i stedet for de originale rapperne.

I 2003 ranket musikkmagasinet Rolling Stone albumet til 114. plass på listen The 500 Greatest Albums of All Time.

Sporliste  
 Alle sangene er produsert av Dr. Dre og DJ Yella.

2007 re-lansert (20-årsjubileet versjonen) bonusspor

Referanser

Eksterne lenker 
 

Musikkalbum fra 1988
N.W.A-album
NOU 2015:15, Grønn skattekommisjon

NOU 2015:15 «Sett pris på miljøet — Rapport fra grønn skattekommisjon» er en norsk offentlig utredning (NOU) fra et utvalg som ble oppnevnt ved kongelig resolusjon 15. august 2014. Utredningen ble avgitt til Finansdepartementet 9. desember 2015.  Utvalget ble ledet av Lars-Erik Borge og ble referert til som «Grønn skattekommisjon».

Oppdraget Grønn skattekommisjon fikk av regjeringen, var å vurdere om og hvordan et grønt skatteskift kan bidra til bedre utnyttelse av samfunnets ressurser.

Se også 
 NOU 1992: 3, Miljøavgiftsutvalget
 NOU 1996: 9, Grønn skattekommisjon
 NOU 2000: 1, Kvoteutvalget
 NOU 2006:18, Lavutslippsutvalget

Eksterne lenker 
 Utredningen i fulltekst

Norges økonomi
Klimapolitikk
Norges offentlige utredninger
Serdar Gözübüyük

Serdar Gözübüyük (født 29. oktober 1985 i Haarlem) er en nederlandsk fotballdommer av tyrkisk opphav som til daglig dømmer i landets øverste divisjon Eredivisie. Han har i tillegg dømt flere internasjonale kamper på aldersbestemt nivå både i regi av FIFA og UEFA.

Gözübüyük begynte sin profesjonelle dommerkarriere i 2006/2007-sesongen og fikk sine første kamper i Eerste divisie på andre nivå i 2007. Han fikk sin debut på øverste nivå i 2009/2010-sesongen i kampen mellom Heracles Almelo og ADO Den Haag den 10. mai 2010, noe som gjorde han til den yngste dommeren noensinne i Eredivisie. Hans første europacupkamp kom den 5. juli 2012, da han dømte første kvalifiseringsrunde til Europaligaen mellom Borac Banja Luka og FK Celik (2–2). Gözübüyük har siden dømt flere kvalifiseringskamper i både Mesterligaen og Europaligaen gjennom flere sesonger, sistnevnte turnering også i gruppespillsammenheng.

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Han var også hoveddommer i gruppespillet  ved to anledninger under U21-EM i fotball for menn 2017. Gözübüyük debuterte internasjonalt som hoveddommer på øverste nivå den 26. mars 2013, da han dømte VM-kvalifiseringskampen mellom  og  (0–2).

Referanser

Eksterne lenker 
 Dommerprofil hos Worldreferee.com
 Dommerprofil hos Soccerway.com
 Dommerprofil hos Transfermarkt.com

Nederlandske fotballdommere
Personer fra Haarlem
Fødsler i 1985